**pROJEKTAS**

**ŠILUTĖS RAJONO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL GRIPO EPIDEMIJOS PASKELBIMO ŠILUTĖS RAJONO SAVIVALDYBĖJE**

2020 m. kovo d. Nr. A1-

Šilutė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo – 2020 m. kovo 4 d. sprendimu Nr. V-285 ,,Dėl gripo epidemijų savivaldybėse skelbimo, kaip COVID-19 plitimo prevencijos“:

1. S k e l b i u gripo epidemijos pradžią Šilutės rajono savivaldybės teritorijoje nuo 2020 m. kovo 6 d.

2. Įpareigoju  Šilutės rajono savivaldybės Visuomenės sveikatos biurą teikti informaciją Savivaldybės gyventojams apie viršutinių kvėpavimo takų infekcijų ir gripo profilaktiką bei būtiną elgesį gripo epidemijos metu.

3. R e k o m e n d u o j u Šilutės rajono savivaldybės teritorijoje esančių įstaigų, įmonių, organizacijų vadovams gripo epidemijos laikotarpiu:

3.1. riboti masinius renginius;

3.2. nutraukti pamokas bendrojo ugdymo įstaigose ir organizuotuose kolektyvuose, susirgus 20 proc. ir daugiau lankančių tą įstaigą vaikų;

3.3. įmonėse ir organizacijose, ypač vaikų kolektyvuose, pagerinti patalpų vėdinimą, drėgną valymą ir dezinfekciją;

3.4. riboti asmens sveikatos priežiūros įstaigose hospitalizuotų ir globos namuose gyvenančių asmenų lankymą;

3.5. pirminės ambulatorinės asmens sveikatos priežiūros paslaugas teikiančioms įstaigoms  ilginti savo darbo laiką, užtikrinant optimalų paslaugų teikimą prie įstaigos prisirašiusiems gyventojams, atsižvelgiant į esamą situaciją bei paslaugų poreikį.

Administracijos direktoriaus pavaduotoja, Dalia Rudienė

pavaduojanti Administracijos direktorių

Edita Serovienė

2020-03-05 G

Gerda Belokopytova

2020-03-05

Parengė

Remigijus Rimkus

2020-03-05